देशनोक | वार्ड 16 निवासी एक विवाहिता की संदिग्ध हालात में मौत का मामला स्थानीय थाने में दर्ज हुआ है। एसएचओ अनोप सिंह ने बताया कि देशनोक निवासी भगवानाराम मेघवाल ने रिपोर्ट दर्ज करवाई है। उसने बताया कि उसकी पुत्रवधु को 31 जनवरी की रात को उल्टी-दस्त शुरू हुई। एक फरवरी की सुबह छह बजे उसे देशनोक सीएचसी में भर्ती कराया। वहां हालात बिगड़ने पर बीकानेर के पीबीएम हॉस्पिटल रेफर किया। वहां डॉक्टर ने उसे मृत घोषित कर दिया। उसने पुत्रवधु की मौत संदिग्ध मानते हुए मामला दर्ज करवाया है।